מרטין אלטס

מרטין אלטס (1907 - 1971)  היה שופט בית הדין הארצי לעבודה.

נולד בבוקובינה, שם סיים לימודיו בתיכון ועשה תואר מוסמך במשפטים. עבר לפירנצה שבאיטליה שם קיבל בשנת 1930 תואר ד"ר למשפטים. בשנת 1944 עלה לארץ עם בני משפחתו.

בשנת 1948 החל לעבוד באגף האפוטרופוס הכללי במשרד המשפטים. בשנת 1954 מונה לסגן ראשון של פרקליט המדינה, והחל משנת 1962 כיהן כממונה על המחלקה האזרחית בפרקליטות המדינה. עם הצטרפות מדינת ישראל לוועידת האג לחוק הבינלאומי הפרטי ב-1964, ייצג אלטס את מדינת ישראל בוועידה. באוגוסט 1969 מונה לשופט בבית הדין הארצי לעבודה. בין היתר ישב בהרכב בראשות נשיא בית הדין צבי בר-ניב שהגדיר את מוסד ה'ידועים בציבור' בהקשר של הביטוח הלאומי.

נפטר ב-5 ביולי 1971 ונקבר בגבעת שאול בירושלים.

קישורים חיצוניים
 מרטין אלטס באתר הרשות השופטת

הערות שוליים

שופטי בית הדין הארצי לעבודה
עובדי פרקליטות המדינה
ישראלים שנולדו ב-1907
ישראלים שנפטרו ב-1971
בוגרי אוניברסיטאות באיטליה
יהודים הקבורים בהר המנוחות